b"\n_START_ARTICLE_\nCan Compte (Granollers)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici cantoner de grans dimensions que consta de planta baixa i dues plantes pis i golfa amb coberta de teula \xc3\xa0rab. L'edifici original data del segle XVI. A la d\xc3\xa8cada de 1970 va patir una important reforma. Del segle XVI conserva tres finestres de tra\xc3\xa7a renaixentista a la primera planta i la coronella de la segona. Tamb\xc3\xa9 hi ha algun finestral g\xc3\xb2tic._NEWLINE_A la part central de la planta baixa hi ha tres portes d'arc de mig punt. A banda i banda d'aquestes hi ha dues finestres. Al primer pis trobem un balc\xc3\xb3 a l'esquerra i tres finestres renaixentistes. Al segon pis les obertures s\xc3\xb3n m\xc3\xa9s petites, tant el balc\xc3\xb3 com les finestres. Per \xc3\xbaltim, a les golfes hi trobem un seguit de finestres apa\xc3\xafsades."